Obyvatelia Gelnice majú zničené domovy a potrebujú našu pomoc🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Krásny deň opäť vám prinášame týždenný výber kampaní, ktoré si zaslúžia vašu pozornosť. Prinášajú vám príbehy ľudí, ktorí sa ocitli v ťažkých životných situáciách. Naša podpora im však dokáže zmeniť celý život. Nepremeškajme možnosť pomôcť.
Urgentná kampaň: Gelnicu zničila víchrica. Pomôžme spoločne!
V pondelok večer zasiahla Gelnicu supercelárna búrka so silným vetrom až cez 100 km/h. Ten strhol strechy, zničil autá, narušil obe materské školy a poškodil domovy takmer 400 ľuďom. Mesto vyhlásilo mimoriadnu situáciu, je stále bez elektriny a miestne cesty sú zablokované popadanými stromami. Miestny krízový štáb už síce pracuje naplno, ale obyvatelia Gelnice, ktorým víchrica zničila domovy, potrebujú našu pomoc.
Pomôžme Gelničanom po víchrici
Začínajúca kampaň: Darujme Gabriele a jej mame nádej na život bez bolesti
Gabriela a jej mama trpia Ehlers-Danslovovým syndrómom a ďalšími ochoreniami, ktoré im nesmierne komplikujú život. Trpia neustálymi bolesťami, majú problémy s trávením a nervovým systémom. Gabriele zlyháva tráviaci trakt a musí prijímať výživu cez katéter. Slovenskí lekári im v tomto štádiu už nevedia pomôcť, a sú odkázané na genetické vyšetrenia v zahraničí. Po pripočítaní nákladov za terajšie lieky a doplnky výživy si vyšetrenia nemôžu dovoliť. Dajme im možnosť získať správnu liečbu a žiť bez bolesti!
Pomôžme Gabriele žiť bez bolesti
Končiaca kampaň: Pomôžme adoptovaným súrodencom pripraviť sa na bežný život
Augustínko a Agneska sa obaja narodili predčasne. Našťastie sa dostali do láskyplnej adoptívnej rodin y. Avšak odlúčenie po pôrode na nich zanechalo traumatické stopy. Potrebujú špeciálnu starostlivosť a psychologickú pomo c. Agneska navyše prekonala rakovinu, čo jej traumu z odlúčenia ešte prehĺbilo. Ich rodičia ale nezvládajú pokrývať náklady na tieto terapie. Dajme možnosť obom súrodencom napraviť túto traumu a zaradiť sa do bežného života ako zdravé deti!
Pomôžme súrodencom vyrovnať sa s traumou
Naštartuj projekt: Podporme dokument o Nawras, ktorá hľadá svoj domov
Nawras sa narodila v Jordánsku, ale pred štyrmi rokmi opustila rodnú krajinu a začala študovať na Slovensku. Film o Nawras ako o queer osobe, navyše cudzinke, reflektuje hlbokú potrebu každého človeka niekam patriť, dvojaký boj s neustálym posudzovaním a vymazávaním zo spoločnosti. Podporme vznik tohto filmu, ktorý rozoberá dôležité témy našej spoločnosti.
Podporme vznik dokumentu o Nawras
Donio odporúča: Dajme Soničke možnosť komunikovať pomocou očného počítača
Sonička je osemročné, šikovné dievčatko, ktoré čoskoro nastúpi do druhého ročníka. Odmalička je však uväznená vo svojom tele - nemôže hýbať rukami ani nohami a nehovorí. Napriek tomu všetkému rozumie a vníma. Jej jediná možnosť komunikácie je však len očami. Existuje komunikačný počítač, ktorý by umožnil Soničke ovládať ho zrakom. Stojí však takmer 22 000 eur. Pomôžte Soničke uniknúť z väzenia vlastného tela a komunikovať so svojím okolím!
Pomôžme Soničke komunikovať
Ďakujeme, že pomáhate ľuďom v bezvýchodiskových situáciách a dodávate im nádej. Dobrota z Donio 🧡
Na Donio meníme príbehy, na ktorých záleží Všetky zverejnené výzvy a kampane splnili podmienky používania našej platformy a prešli overením. Ich zakladatelia budú postupne prostredníctvom aktualít uvádzať informácie, ako v rámci deklarovaného účelu využili finančné prostriedky.
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu sa môžete odhlásiť.

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.